Ο **Μιχάλης Γιαννίτσης** (γεννημένος στις 6 Φεβρουαρίου 1992, στην Θεσσαλονίκη) είναι Έλληνας επαγγελματίας ποδοσφαιριστής, ο οποίος αγωνίζεται στην Νίκη Βόλου στη Super League 2. Κατά τη διάρκεια της ποδοσφαιρικής του καριέρας αγωνίζεται κυρίως στη θέση του κεντρικού αμυντικού.

Ποδοσφαιρική καριέρα
--------------------

Άρης Θεσσαλονίκης
-----------------

Το 2001, ξεκίνησε την καριέρα του από τις ακαδημίες του Άρη και σταδιακά πέρασε από όλα τα ηλικιακά τμήματα του συλλόγου.  Κατέκτησε το Πρωτάθλημα ως μέλος της ομάδας Νέων τη σεζόν 2010-2011.  έχοντας ως συμπαίκτες τους Διούδη, Γιαννιώτα, Κατίδη, Νίκο Αγγελούδη, οι οποίοι στελέχωσαν σταδιακά την πρώτη ομάδα του συλλόγου.

Το καλοκαίρι του 2011, με εισήγηση του Τσιώλη ανέβηκε στην πρώτη ομάδα και υπέγραψε τριετές επαγγελματικό συμβόλαιο με τον Άρη ενώ παράλληλα ακολούθησε και την προετοιμασία της πρώτης ομάδας.. Εντούτοις η παρουσία πιο έμπειρων παικτών στο ρόστερ, όπως οι Ντίκο και Σανκαρέ δεν έδωσε την ευκαιρία στον νεαρό Γιαννίτση να αγωνισθεί τη σεζόν 2011-12.

Πραγματοποίησε το ντεμπούτο του στο πρωτάθλημα της Α’ Εθνικής στις 27 Αυγούστου του 2012 με προπονητή τον Κατσαβάκη, στον αγώνα εναντίον του Πανιωνίου. 
Πέτυχε το πρώτο του τέρμα με την κίτρινη φανέλα στον εκτός έδρας αγώνα με την Κέρκυρα στις 28 Ιανουαρίου 2013 (τελικό σκορ 2-2). 
Ωστόσο υπήρξε άτυχος καθώς ένας σοβαρός τραυματισμός, την άνοιξη του 2013, τον κράτησε εκτός γηπέδων για το υπόλοιπο της σεζόν.
Επανήλθε στην ομάδα και αγωνίστηκε τις 2 επόμενες σεζόν στην ομάδα σημειώνοντας και το δεύτερο του τέρμα με τον Άρη στις 14 Σεπτεμβρίου 2014, στον αγώνα Άρης-Καστοριά 3-1. 
Στους «κίτρινους» κατέγραψε συνολικά 42 συμμετοχές και σημείωσε 2 τέρματα. Αναλυτικότερα είχε 29 συμμετοχές και ένα τέρμα στην Superleage 1, 10 συμμετοχές και ένα τέρμα στη  Γ΄ Εθνική, μια συμμετοχή στο Κύπελλο Ελλάδας ενώ αγωνίστηκε και σε 2 αγώνες στο θεσμό του Κυπέλλου Γ Εθνικής. 

Παρέμεινε στον Άρη μέχρι τις 20 Ιανουαρίου 2015, όταν και έλυσε το συμβόλαιο του με την ομάδα και μεταγράφηκε στην  Καλλιθέα , όπου κατά την διάρκεια της εξάμηνης παρουσίας του κατέγραψε 21 συμμετοχές και 2 τέρματα.

Επόμενοι σταθμοί της καριέρας του υπήρξαν: ο Κισσαμικός (2015-16), η Σπάρτη , τα Τρίκαλα  και ο Ηρακλής Θεσσαλονίκης με τον οποίο κέρδισε την άνοδος στην Football League.

Επανήλθε στα Τρίκαλα στις 12 Ιουνίου 2019  και βοήθησε αποφασιστικά την ομάδα να κατακτήσει τον τίτλο στη Football League.
Συνέχισε στον Ολυμπιακό Βόλου για τη σεζόν 2020-21 και κατέγραψε 15 συμμετοχές και 2 γκολ.

Στις 13 Αυγούστου του 2021, κι αφού έλυσε το συμβόλαιό του με την ομάδα του Βόλου, υπέγραψε στον Απόλλων Λάρισας.

Στις 20 Ιανουαρίου 2023, ο Γιαννίτσης υπέγραψε συμβόλαιο συνεργασίας με τον Ηρακλής Λάρισας  και μέχρι το καλοκαίρι του ίδιου έτους, κατέγραψε 10 συμμετοχές.

Τον Ιούλιο του 2023 μεταπήδησε στον Εθνικό Νέου Κεραμιδίου.

Στις 23 Ιανουαρίου 2024, ο Γιαννίτσης υπέγραψε συμβόλαιο συνεργασίας με την Νίκη Βόλου στην οποία αγωνίζεται έκτοτε.

Παραπομπές
----------

1. ↑  Μιχάλης Γιαννίτσης: «Πάντοτε όνειρό μου η πρώτη ομάδα»
2. ↑  Πρωτάθλημα Κ-19 2010-11
3. ↑  Υπέγραψαν Διούδης και Γιαννίτσης
4. ↑  Πανιώνιος-Άρης 1-0
5. ↑  Κέρκυρα-Άρης 2-2 28/01/13
6. ↑  Τέσσερις μήνες εκτός δράσης θα μείνει ο Γιαννίτσης του Άρη
7. ↑  Άρης-Καστοριά 3-1
8. ↑  Κισσαμικός: Γιαννίτσης και επίσημα
9. ↑  Άρης: Τέλος ο Γιαννίτσης
10. ↑  Στην Καλλιθέα ο Γιαννίτσης
11. ↑  Καλλιθέα: Διπλό μεταγραφικό χτύπημα
12. ↑  Σπάρτη Γιαννίτσης, Καρτσαμπάς και Μπουντόπουλος
13. ↑  Ανακοίνωσαν Γιαννίτση τα Τρίκαλα
14. ↑  Τρίκαλα: Τέλος (και) ο Γιαννίτσης
15. ↑  Γιαννίτσης κι επίσημα στον Ηρακλή
16. ↑  Κέρδισε και ανέβηκε ο Ηρακλής
17. ↑  Επίσημα στα Τρίκαλα ο Γιαννίτσης
18. ↑  Πρωταθλητής ο ΑΟ Τρίκαλα – Οριστικό τέλος στο πρωτάθλημα της Football League
19. ↑  ΟΛΥΜΠΙΑΚΟΣ ΒΟΛΟΥ:Ανακοίνωσε τον Μιχάλη Γιαννίτση
20. ↑  ΑΠΟΛΛΩΝ ΛΑΡΙΣΑΣ: Κυανόλευκος με κάθε επισημότητα ο Μιχάλης Γιαννίτσης
21. ↑  Στον Ηρακλή Λάρισας ο Μιχάλης Γιαννίτσης
22. ↑  Στον Εθνικό Νέου Κεραμιδίου ο Μιχάλης Γιαννίτσης
23. ↑  τον Γιαννίτση εν όψει Άρη η Νίκη
24. ↑  Στη Νίκη Βόλου ο Μιχάλης Γιαννίτσης

Εξωτερικές Πηγές
----------------

* Προφίλ Μιχάλη Γιαννίτση στο transfermarkt.com
* Michalis Giannitsis at Soccerway.com